b'\n_START_ARTICLE_\nAmalfio krantas\n_START_SECTION_\nAp\xc5\xbevalga\n_START_PARAGRAPH_\nAmalfio kranto klimatas yra Vidur\xc5\xbeemio j\xc5\xabros tipo, su \xc5\xa1iltomis vasaromis ir \xc5\xa1velniomis \xc5\xbeiemomis. Amalfio krantas u\xc5\xbeima s\xc4\x85lyginai stat\xc5\xb3 pietin\xc4\xaf Sorento pusiasalio krant\xc4\x85, o kaimi\xc5\xa1koms \xc5\xbeem\xc4\x97s \xc5\xabkio \xc5\xbeem\xc4\x97ms lieka nedaug vietos. Vienintelis sausumos kelias \xc4\xaf Amalfio krant\xc4\x85 yra 40\xc2\xa0km ilgio kelias Strada Statale 163, einantis pakrante i\xc5\xa1 Majorio miesto rytuose iki Pozitano vakaruose. Amalfio krante yra trylika komun\xc5\xb3, daugelis j\xc5\xb3 specializuojasi turizme._NEWLINE_Amalfio krantas gars\xc4\x97ja limon\xc4\x8delo likerio gamyba bei citrin\xc5\xb3, vadinam\xc5\xb3 sfusato amalfitano auginimu. Citrinos auginamos terasiniuose soduose visoje kranto teritorijoje, nuo vasario iki spalio. Amalfis gars\xc4\x97ja ir rank\xc5\xb3 gamybos storu popieriumi bambagina. Kiti vertinami gaminiai yra ypatingos vietin\xc4\x97s sardin\xc4\x97s (it.dial. alici) i\xc5\xa1 \xc4\x8cetaros bei spalvinga rank\xc5\xb3 darbo keramika i\xc5\xa1 Vjetrio.'